Proiect

PARLAMENTUL REPUBLICII MOLDOVA
L E G E

cu privire la securitatea hemotransfuzională
Parlamentul adoptă prezenta lege organică
Prezenta lege este elaborată în scopul reglementării şi promovării donării benevole şi neremunerate de sînge şi componente sanguine, acordării unui complex de drepturi sociale, juridice, economice şi medicale donatorilor şi recipienţilor de produse sanguine, precum şi utilizării acestora de către instituţiile medico-sanitare. 

Capitolul I

DISPOZIŢII GENERALE

Articolul 1. Domeniul reglementării
(1) Prezenta lege reglementează:

a) relaţiile sociale, orientate spre promovarea donărilor de sînge/componente sanguine, autoasigurarea serviciului hemotransfuzional cu componente sanguine şi utilizarea eficientă a acestora;
b) relaţiile sociale, juridice şi economice în organizarea donării sîngelui/componentelor sanguine;
c) normele de asigurare a calităţii şi securităţii donării, prelucrării şi utilizării sîngelui uman, a componentelor sanguine, inclusiv în calitate de materie primă pentru producerea preparatelor diagnostice şi biomedicale, astfel încît să se atingă un nivel înalt al protecţiei sănătăţii umane.

Articolul 2. Cadrul juridic
(1) Cadrul juridic al donării şi utilizării sîngelui/componentelor sanguine îl constituie Constituţia Republicii Moldova, prezenta lege, tratatele internaţionale la care Republica Moldova este parte şi alte acte normative ce reglementează raporturile aferente în domeniu. 

(2) Dacă tratatele internaţionale la care Republica Moldova este parte stabilesc alte prevederi decît cele cuprinse în prezenta lege, se vor aplica prevederile tratatelor internaţionale.
Articolul 3. Noţiuni principale
În sensul prezentei legi, noţiunile utilizate semnifică următoarele:
autorizare - proces de evaluare şi analiză care condiţionează, din punct de vedere tehnic şi juridic, punerea în funcţiune şi desfăşurarea anumitor activităţi ale serviciului hemotransfuzional şi ale serviciului de sînge; 

autorizaţie - act tehnic şi juridic, întocmit de către autoritatea de sănătate publică competentă, prin care sînt stabilite condiţiile şi/sau parametrii de desfăşurare a unei activităţi în domeniul serviciului hemotransfuzional sau serviciului de sînge;

autosuficienţă - asigurarea necesarului naţional de sînge şi de componente sanguine umane, în condiţiile utilizării terapeutice raţionale şi în concordanţă cu practica modernă de terapie transfuzională; 

comitet hemotransfuzional – grup de specialişti din cadrul instituţiei medico–sanitare, responsabil de realizarea politicii hemotransfuzionale în instituţia respectivă; 

componente sanguine - componente ale sîngelui de origine umană (eritrocite, leucocite, trombocite şi  plasmă), care pot fi obţinute în urma separării prin diferite metode sau prelucrat din donaţia de sînge;

derivat sanguin - produs terapeutic obţinut prin prepararea componentului sanguin;

distribuţie - furnizarea de sînge şi de componente sanguine umane altor centre de transfuzie a sîngelui, secţiilor de transfuzie a sîngelui sau în vederea prelucrării industrial-farmaceutice; termenul „distribuţie” nu se referă la livrarea de sînge sau de componente sanguine umane de la serviciul hemotransfuzional al unei instituţii medico-sanitare către o secţie din acelaşi spital, în vederea utilizării terapeutice; 

donarea voluntară şi neremunerată de sînge/componente sanguine ( donare în cadrul căreia persoana donează din proprie dorinţă şi nu primeşte plată pentru aceasta, nici sub formă de bani, nici sub altă formă ce ar putea fi considerată substituent de bani;  

donator de sînge /componente sanguine (  persoană fizică care donează sînge/componente sanguine;

donator voluntar şi neremunerat permanent de sînge/componente sanguine – persoană care donează sînge cel puţin de 4 ori pe an sau componente sanguine de 20 ori pe an, cu o regularitate de cel puţin 5 ani consecutivi, şi  continuă această activitate;
donare de sînge (  colectarea sîngelui venos de la un singur donator (o singură persoană fizică), într-un dispozitiv steril şi apirogen, ce conţine anticoagulant care  ulterior este transfuzat sau prelucrat în componente sanguine;

hemovigilenţă (  ansamblu de proceduri de supraveghere a incidentelor nedorite sau a reacţiilor adverse severe ce survin atît la donator, cît şi la primitorul de sînge, precum şi supravegherea prin metode epidemiologice a donatorilor;

managementul calităţii (  totalitatea activităţilor coordonate, desfăşurate pentru a orienta şi a controla o organizaţie în ceea ce priveşte calitatea la toate nivelurile în raza instituţiilor de transfuzie a sîngelui; 

preparat biomedical sanguin (  produs terapeutic obţinut din sînge sau plasmă umană prin prelucrare industrial – farmaceutică;

preparat diagnostic sanguin (  produs diagnostic obţinut prin prepararea sîngelui sau a componentului sanguin;
reprezentant legal al recipientului de sînge/componente sanguine (  persoană care poate reprezenta, în condiţiile legii, fără procură, interesele recipientului de sînge/componente sanguine, dacă acesta este lipsit de capacitatea de exerciţiu sau are capacitatea de exerciţiu limitată;

sistem de calitate (  structură organizatorică, procedurile, procesele şi resursele necesare implementării managementului de calitate;

serviciu de sînge (  serviciu care include instituţiile  (centrele şi secţiile de transfuzie a sîngelui) cu funcţii de promovare a donării de sînge voluntare şi neremunerate, fiind responsabil de recoltarea şi testarea sîngelui şi componentelor sanguine umane, oricare ar fi scopul propus, precum şi de procesarea, prepararea şi distribuirea lor în cazul în care sînt destinate transfuziei sau producerii industrial-farmaceutice; 

serviciu hemotransfuzional – structură în cadrul instituţiilor medico–sanitare cu funcţii de promovare a donării de sînge voluntare şi neremunerate în rîndurile rudelor pacienţilor şi populaţiei, de recepţionare a produselor sanguine de la centrele şi secţiile de transfuzie şi eliberare a acestora în subdiviziunile instituţiei, de efectuare a testelor imunohematologice obligatorii pentru actul transfuzional, de evidenţă şi monitorizare a trasabilităţii şi hemovigilenţei în instituţie; 

transfuzie de sînge alogenică (  administrare de sînge sau componente sanguine, recoltate de la donator, în scopul utilizării terapeutice la alte persoane;

transfuzie autologă ( recoltare de sînge sau componente sanguine în vederea administrării lor  exclusiv  persoanei care le-a donat; 

trasabilitate ( ansamblul informaţiilor înregistrate şi al măsurilor care permit urmărirea şi identificarea fiecărei etape a activităţii, pornind de la admiterea persoanei la donare pîna la utilizarea terapeutică a sîngelui şi a componentelor sanguine umane; trasabilitatea permite stabilirea unei legături între donator şi unul sau mai mulţi primitori şi de la primitor la donator, fiind stabilită cu ajutorul unui sistem naţional unic de identificare a unităţilor de sînge/componente sanguine şi a persoanelor; 

validare ( stabilire a dovezilor documentare şi obiective că cerinţele particulare pentru utilizarea specifică pot fi îndeplinite în totalitate.

Articolul 4. Principiile securităţii hemotransfuzionale
(1) Sîngele este o resursă naţională ce contribuie la ocrotirea sănătăţii populaţiei, bazată pe următoarele principii:

a) libertatea donării - nici o persoană nu poate fi constrînsă sub nici o formă la donarea de sînge/componente sanguine; 

b) garantarea protecţiei sănătăţii şi egalităţii în drepturi a donatorilor şi recipienţilor;

c) donarea de sînge/componente sanguine voluntară şi neremunerată; 

d) asigurarea unui grad înalt de calitate a sîngelui şi a componentelor lui;

e) disponibilitatea componentelor şi a derivatelor din sînge bazată pe autoasigurare;

f) utilizarea raţională a produselor sanguine în sistemul sănătăţii.

(2) Practicile de transfuzie a sîngelui sînt bazate pe principiile de voluntariat şi neremunerare ale donatorilor, anonimitatea donatorului şi recipientului, serviciile nonprofit ale instituţiilor medicale.
(3) Serviciul de sînge este format din instituţii cu statut exclusiv public. 

Capitolul II

POLITICA  DE STAT ÎN DOMENIILE DONĂRII DE SÎNGE/COMPONENŢI ŞI HEMOTRANSFUZIILOR
Articolul 5.  Politica statului în domeniul hemotransfuzional

(1) Statul sprijină serviciul de  sînge, ca unul din  domeniile importante în securitatea ţării, prin mecanisme managerial-economice şi prin acţiuni de asigurare a bazei tehnico-materiale şi tehnologiilor specifice, în conformitate cu prezenta lege şi cu alte acte normative ce vor asigura calitatea şi securitatea transfuziilor de sînge şi componente sanguine.

(2) Statul încurajează donările de sînge voluntare şi neremunerate care constituie o măsură a asigurării securităţii transfuzionale.

(3) Politica statului de promovare a medicinei de transfuzie clinică susţine folosirea tratamentului alternativ pentru transfuzia de sînge alogenică şi dezvoltarea strategiilor preventive de reducere a pierderilor de sînge.
Articolul 6. Responsabilităţile autorităţilor administraţiei publice

(1) Organele centrale de specialitate ale administraţiei publice şi autorităţile administraţiei publice locale, instituţiile culturale, în limitele competenţei sale, sprijină acţiunile de promovare a donării de sînge voluntare şi neremunerate.

(2) Autorităţile administraţiei publice locale:

a) planifică şi organizează zile de donare a sîngelui în teritoriul administrativ, pentru a contribui la autoasigurarea suficientă cu componente şi derivate de sînge, pentru acoperirea necesităţilor instituţiilor medicale şi asigurarea rezervelor în cazul situaţiilor excepţionale;

b) oferă motivaţie socială donatorilor de sînge pentru a fi fideli actului de donare.
Capitolul III

AUTORITATEA COMPETENTĂ

Articolul 7. Funcţiile Ministerului  Sănătăţii
Ministerul  Sănătăţii, în calitate de autoritate competentă în domeniu, are următoarele funcţii: 
a) promovează securitatea hemotransfuzională prin intermediul serviciului de sînge şi hemotransfuzional;

b) elaborează şi aprobă regulamentele de activitate ale structurilor serviciului de sînge şi hemotransfuzional;

c) elaborează mecanismele de organizare, conlucrare, monitorizare şi control al activităţii serviciilor de sînge şi hemotransfuzional, indiferent de statutul instituţiilor;

d) asigură securitatea sănătăţii donatorilor şi recipienţilor de sînge şi componente sanguine;

e) elaborează şi aprobă regulamentele de organizare a donaţiilor autologe; 

f) instituie, în cadrul Ministerului Sănătăţii, comitetul de hemovigilenţă, organ de monitorizare şi notificare a diverselor incidente în domeniu, care influenţează calitatea şi securitatea hemotransfuzională; 

g) elaborează şi aprobă programele educaţionale de promovare, susţinere a donării de sînge voluntare şi neremunerate şi de instruire a utilizării eficiente a produselor sanguine în instituţiile medico-sanitare;

h) planifică finanţarea serviciului din contul mijloacelor  bugetului de stat, din fondul asigurării obligatorii de asistenţă medicală  şi altor surse, conform legislaţiei în vigoare; 

i) asigură, prin procurări centralizate, serviciul de sînge cu echipament şi consumabile necesare unei bune practici de producere;

j) instituie comisia ministerială şi aprobă regulamentul privind modul de autorizare a importului şi/sau exportului de sînge, componente, preparate diagnostice, preparate biomedicale sanguine şi probe biologice sanguine, obţinute în cadrul studiilor clinice de bioechivalenţă;

k) încheie contracte de colaborare cu Societatea de Cruce Roşie şi alte structuri neguvernamentale pentru organizarea promovării şi recrutării donatorilor voluntari;

l) stabileşte relaţii de colaborare cu structurile internaţionale în domeniu.

Articolul 8. Structurile subordonate Ministerului Sănătăţii

(1) Ministerul Sănătăţii îşi exercită funcţiile prin intermediul următoarelor structuri:

a) Serviciul de sînge, responsabil de colectarea sîngelui şi componentelor sanguine, procesarea, testarea şi stocarea acestora;

b) Agenţia Medicamentului;

c) Serviciul sanitaro-epidemiologic de stat.
(2) Serviciul de sînge, reprezentat prin Centrul Naţional de Transfuzie a Sîngelui, în baza împuternicirilor acordate: 

a) elaborează şi oferă recomandări metodice în domeniul securităţii hemotransfuzionale în republică şi dirijează activitatea serviciului de sînge;

b) autorizează prealabil, în scris, modificările şi reorganizările ce ţin de activitatea secţiilor de transfuzie amplasate în teritoriu.
Capitolul IV

DONAREA  SÎNGELUI  ŞI  COMPONENTELOR  SANGUINE

Articolul 9.  Actul donării de sînge/componente sanguine
(1) Donarea de sînge şi componente sanguine este un act voluntar şi neremunerat.

(2) Donatorul de sînge voluntar, în urma actului de donare de sînge/componente sanguine ( materie primă pentru obţinerea componente-lor/derivatelor sanguine, nu este remunerat sub formă de bani sau sub altă formă ce ar putea fi considerată substituent de bani.

(3) În urma colectării sîngelui sau componentelor sanguini, donatorul va beneficia de alimentare, în vederea restabilirii potenţialului caloric pierdut în cadrul actului de donare, conform actelor normative în vigoare aprobate de Guvern.

Articolul 10. Eligibilitatea donatorilor de sînge şi componente sanguine

 (1) Eligibilitatea donatorilor se efectuează în conformitate cu regulile de selectare a acestora, aprobate de Ministerul Sănătăţii.

(2) Examinarea donatorilor şi recoltarea sîngelui se efectuează sub responsabilitatea personalului medical autorizat, în conformitate cu normele tehnice aprobate de Ministerul Sănătăţii. 

(3) Colectarea sîngelui sau componentelor sanguine poate avea loc numai în urma obţinerii consimţămîntului în scris al donatorului. Donatorul urmează a fi familiarizat cu esenţa, semnificaţia, riscurile şi consecinţele procedurii de colectare a sîngelui, iar familiarizarea în cauză va fi confirmată prin semnătura sa.
Articolul 11. Drepturile donatorilor de sînge şi componente sanguine

(1) Prezenta lege garantează egalitatea în drepturi a donatorilor de sînge, fără deosebire de rasă, naţionalitate, origine etnică, limbă, religie, sex, opinie, apartenenţă politică, avere sau  origine socială.

(2) Donatorul are dreptul la:

a) efectuarea examenului medical gratuit în  perioada de predonare, precum şi la informaţie privind rezultatele acesteia;

b) securitatea vieţii personale, integritate fizică, psihică şi morală, cu asigurarea discreţiei în timpul acordării serviciilor de sănătate;

c) confidenţialitatea oricăror informaţii legate de starea de sănătate furnizate personalului autorizat, a rezultatelor testelor efectuate asupra donaţiilor, precum şi a informaţiilor privind trasabilitatea ulterioară a sîngelui şi componentelor sanguine;

d) informaţii cu privire la instituţia colectoare de sînge, calitatea şi modalitatea de prestare a serviciilor;

e) efectuarea examinării şi intervenţiei de colectare a sîngelui şi componente sanguine în condiţii adecvate normelor sanitaro-igienice.
(3) Salariaţii donatori de sînge/componente sanguine beneficiază de garanţiile acordate în temeiul Codului muncii al  Republicii Moldova. 
Articolul 12. Responsabilităţile persoanelor doritoare de a dona sînge sau 
                      componente sanguine
Pentru prevenirea transmiterii bolilor prin sînge şi asigurarea unui nivel egal de calitate şi siguranţă, donatorul este obligat:

a) să comunice personalului medical al instituţiei colectoare de sînge datele personale, bolile şi factorii de risc, fără a-l induce în eroare;

b) să comunice colaboratorilor instituţiei serviciului de sînge informaţia solicitată, conform chestionarului elaborat şi aprobat de Ministerul Sănătăţii, pentru a contribui la selectarea eficientă a donatorilor voluntari de sînge;

c) să se supună testelor de rigoare organizate de lucrătorii instituţiei colectoare de sînge în vederea depistării condiţiilor ce ar împiedica donarea de sînge.

Articolul 13. Trasabilitatea, stocarea sîngelui, componenţilor sanguini 
                      şi preparatelor biomedicale şi diagnostice sanguine 

(1) Trasabilitatea se aplică prin proceduri precise de identificare a donatorului, recipientului, laboratorului şi persoanei care a efectuat hemotransfuzia, prin arhivarea informaţiilor şi printr-un sistem de identificare şi etichetare adecvat al unităţilor de sînge şi componente sanguine.
(2) În cazul importării/exportării din/în ţări terţe, în baza autorizaţiei eliberate de Ministerul Sănătăţii, a sîngelui şi componentelor sanguine, se asigură un nivel echivalent de trasabilitate de către serviciul de sînge la etapele precedente importului, precum şi celor următoare exportului.

(3) Informaţia necesară pentru o trasabilitate totală se păstrează pe o durată de cel puţin 30 de ani. 

(4) Stocarea sîngelui, componentelor sanguine şi preparatelor sanguine diagnostice şi biomedicale se efectuează conform normelor tehnice şi sanitare, aprobate de Ministerul Sănătăţii, în cadrul instituţiilor serviciului de sînge cu ulterioara distribuire şi depozitare în cadrul serviciului hemotransfuzional al instituţiilor medico–sanitare.
Capitolul V

ASIGURAREA  ŞI  GESTIONAREA  CALITĂŢII

Articolul 14. Sistemul de management al calităţii

(1) Serviciul de sînge este organizat prin stabilirea şi menţinerea unui    sistem de calitate bazat pe principiile bunelor practici.

(2) Standardele de siguranţă şi calitate pentru colectarea, testarea sîngelui uman şi a componentelor sîngelui, prelucrarea, păstrarea şi distribuirea pentru transfuzie vor asigura un nivel înalt al securităţii sănătăţii umane.

(3) Sîngele şi componentele sanguine, importate în temeiul autorizaţiei Ministerului Sănătăţii, incluzînd ca material de bază sau material neprelucrat pentru fabricarea produselor finale derivate din sînge şi plasmă umană, preparate diagnostice şi biomedicale din sînge urmează să fie conforme standardelor şi specificaţiilor, echivalente celor naţionale, inclusiv să respecte cerinţele de anunţare şi monitorizare a reacţiilor adverse.

(4) Serviciul de sînge va asigura o procedură de identificare şi verificare a unităţii de sînge sau componente de la eliberare pînă la recepţionarea de către serviciului hemotransfuzional din cadrul instituţiei medico–sanitare.

(5) Serviciul de sînge, în caz de necesitate, aplică procedura de retragere din distribuţie, în mod precis, eficient şi verificabil, a produselor sanguine notificate a fi ofensive. 

(6) Ministerul Sănătăţii se va convinge că materialele consumabile, echipamentul şi tehnica medicală, utilizate pentru prelucrare, stocare şi transportare, garantează securitatea şi calitatea produselor sanguine. 

(7) Asigurarea calităţii va fi recunoscută ca responsabilitate a tuturor persoanelor implicate în procesele instituţiilor serviciilor de sînge şi hemotransfuzional, cu un management ce va contribui la implementarea şi menţinerea stabilă a unui sistem de calitate.

Articolul 15. Instruirea personalului

Instruirea personalului, perfecţionarea la locul de muncă constituie o politică  naţională de educare în domeniul serviciului de sînge şi hemotransfuzional, organizată în cadrul instituţiilor de învăţămînt de profil.

Specializarea primară şi formarea profesională continuă a cadrelor vor asigura dobîndirea competenţelor şi abilităţilor specifice domeniului serviciilor de sînge şi hemotransfuzional.

Capitolul VI

UTILIZAREA  COMPONENTELOR, DERIVATELOR ŞI PREPARATELOR BIOMEDICALE SANGUINE

Articolul 16. Organizarea utilizării clinice eficiente a componentelor, derivatelor şi preparatelor biomedicale sanguine

(1) Utilizarea clinică eficientă a componentelor, derivatelor şi preparatelor biomedicale sanguine se va baza pe un sistem de calitate al administrării, în baza unei structuri corespunzătoare, pentru a asigura implementarea regulamentelor naţionale.

(2) Implementarea unui sistem de administrare al calităţii, cu colaborarea şi participarea tuturor structurilor implicate în lanţul de transfuzie a  componentelor, derivatelor şi preparatelor biomedicale sanguine, defineşte calitatea utilizării raţionale a resurselor sanguine.
Articolul 17. Comitetele hemotransfuzionale a instituţiilor 
                       medico-sanitare

Comitetele hemotransfuzionale au următoarele atribuţii:

a) asigură utilizarea eficientă a componentelor, derivatelor şi preparatelor biomedicale sanguine în clinică. Modul de funcţionare al comitetelor hemotransfuzionale este aprobat de Ministerul Sănătăţii;
b) supraveghează şi susţin implementarea şi revizuirea politicii de administrare a hemotransfuziei;
c) organizează transfuzia de sînge/componente sanguine autologe conform unei stricte necesităţi, pe baza dovezilor clare referitor la eficienţă;
d) monitorizează şi evaluează sistemul calităţii stocurilor de componente sanguine, derivatelor, preparatelor biomedicale şi diagnostice sanguine, din momentul recepţionării de la serviciul de sînge şi pe durata de depozitare în serviciul hemotransfuzional.
Articolul 18. Neadmiterea deşeurilor şi pierderilor

Serviciul epidemiologic de stat promovează o logistică eficientă a practicii de lucru în laborator, cu neadmiterea deşeurilor şi pierderilor de sînge din motive tehnice.

Articolul 19. Cercetările în domeniul hemotransfuziei clinice

Medicina de transfuzie clinică susţine cercetări referitoare la utilizarea clinică a componentelor şi derivatelor sanguine prin colectarea şi compararea indicatorilor de utilizare la nivel naţional şi regional.

Capitolul VII

RĂSPUNDEREA

Articolul 20. Răspundere

(1) Persoanele fizice vinovate de încălcarea prezentei legi poartă răspundere disciplinară, materială, civilă, administrativă sau penală, în conformitate cu legislaţia în vigoare.

(2) Persoanele juridice vinovate de încălcarea prezentei legi poartă răspundere materială, civilă sau penală, în conformitate cu legislaţia în vigoare.

Capitolul VIII

DISPOZIŢII  FINALE

Articolul  21. 

Guvernul, în termen de 6 luni:

a) va prezenta Parlamentului propuneri privind aducerea legislaţiei în vigoare în concordanţă cu prezenta lege;

b) va aduce actele sale normative în concordanţă cu prezenta lege.

Articolul  22. 

La intrarea în vigoare a prezentei legi, se abrogă Legea nr. 1458-XII din data de 25 mai 1993 privind donarea de sînge (Monitor, 1993, nr. 7, art. 212).
Preşedintele Parlamentului                         

Notă informativă la proiectul Legii cu privire la securitatea hemotransfuzională
Securitatea transfuzională este un compartiment important în securitatea publică a ţării şi acestui compartiment i se acordă o atenţie deosebită.
în pofida nivelului actual de dezvoltare al biotehnologiilor medico-farmaceutice moderne înlocuirea sîngelui cu alte remedii nu este posibilă şi în anumite cazuri de urgenţe medicale componentele produse din sînge sînt vital necesare.
Sîngele donat şi stocat în Banca de Sînge este considerat un patrimoniu naţional, unica sursă fiind donatorii de sînge/plasmă, persoane sănătoase.
La 25 mai 1993 de către Parlament a fost adoptată pentru prima dată Legea nr.l458-XII "Cu privire la donarea de sînge", care pînă în prezent a servit drept bază reglementativă întru organizarea activităţilor serviciului de sînge şi celui hemotransfuzional, a promovat donările de sînge în republică, a stipulat drepturile şi măsurile de protecţie a donatorilor şi recipienţilor, cît şi contribuţia partenerilor serviciilor publice centrale, locale şi altor structuri vizate. Legea nominalizată, la moment este depăşită de peste 60 la sută în ce priveşte reglementările mondiale la capitolul dat.
Pe parcursul ultimilor ani, exigenţele şi reglementările mondiale şi europene faţă de organizarea donării de sînge/plasmă, exigenţelor tehnologice de pregătire a componentelor, consolidare a eforturilor societăţii în promovarea valorii actului de a dona sînge neremunerat, neinteresat de motivarea materială, dar bazat pe un grad civic înalt de oferire a aportului personal pentru a-şi autoasigura Banca de Sînge cu necesarul pentru urgenţe medicale şi situaţii excepţionale sunt clar stipulate în Directivele Consiliului şi Parlamentului European, recomandările Organizaţiei Mondiale a Sănătăţii.
Ca urmare a coordonărilor cu toţi partenerii antrenaţi în activitatea hemotransfuzională, comunitatea, organismele neguvernamentale, experţii Consiliului Europei şi Asociaţiei Americane a Băncilor de Sînge şi în scopul ajustării bazei normative în domeniul hemotransfuzional Directivelor Consiliului şi Parlamentului European 20G2/98/CE din 27 ianuarie 2003, 2005/61 /CE şi 2005/62/CE din 30 septembrie 2005 care pun in aplicare Directiva 2002/98/CE, cît şi perfecţionarea tehnologiilor medicale în acest domeniu au preconizat necesitatea adoptării unei noi legi cu privire la securitatea transfuzională, bazată pe criterii internaţionale recunoscute.
Legea este formată din 8 capitole care includ 24 articole, după cum urmează:
Capitolul I - „Dispoziţii generale", inclusiv 4 articole cu informaţii generale,
privind domeniul reglementărilor, cadrul juridic, noţiunile de bază şi principiile
după care se va conduce organizarea acţiunilor în societate şi sistemul sănătăţii
pentru scopul scontat securitatea hemotransfuzională
Capitolul II - „Politica de stat în domeniul donării de sînge/componenţi şi hemotransfuziilor" cuprinzînd 2 articole privitoare la funcţiile Statului, Guvernului şi Autorităţilor publice în domeniul securităţii hemotransfuzionale.
Capitolul III - „Autoritatea Competentă" format din 2 articole cu incidenţă la atribuţiile Ministerului Sănătăţii şi instituţiilor subordonate acestuia în vederea organizării serviciului hemotransfuzional.
Capitolul IV - „Donarea Sîngelui şi componentelor sanguine", cu un număr de 5 articole conţine referinţe asupra actului voluntar al donării de sînge/componente, eligibilităţii potenţialilor donatori, drepturile şi responsabilităţile acestora, precum şi crearea unui sistem unic de evidenţă a datelor privind donatorii de sînge.
Capitolul V - „Asigurarea şi gestionarea calităţii", în 2 articole cuprinde informaţii cu referire managementul calităţii în serviciul de sînge şi instruirea personalului ce activează în domeniu.
Capitolul VI - „Utilizarea componentelor, derivatelor şi preparatelor biomedicale sanguine" în 5 articole prevede utilizarea clinică eficientă a sîngelui, componentelor şi preparatelor biomedicale din sînge, atribuţiile serviciului hemotransfuzional şi comitetelor hemotransfuzionale; conţine referiri privitor la tratamentul alternativ, neadmiterea deşeurilor şi pierderilor la toate etapele precum şi la perfecţionarea continuă a serviciului hemotransfuzional.
Capitolul VII - „Sancţiuni" cuprinde 3 articole referitoare la relaţiile sociale care constituie infracţiuni în domeniul hemotransfuzional, pedepsele şi autorităţile competente de aplicarea lor.
Capitolul VII - „Dispoziţii Finale" într-un singur articol prevede momentul intrării în vigoare a legii şi abrogarea Legii din privind Donarea de Sînge, nr. 1458-XII din data de 25 mai 1993.
De menţionat, că la elaborarea proiectului în cauză s-a ţinut cont de practica legislativă în domeniul securităţii hemotransfuzionale a statelor membre a Comunităţii Europene şi Statelor Unite ale Americii.
Proiectul de lege a fost coordonat cu experţii Asociaţiei Americane a Băncilor de Sînge în cadrul proiectului PHH al USAIDI, şi cu experţii din cadrul Proiectului Securitatea Trarisfuzională susţinut de Banca de Dezvoltare a Consiliului Europei.
Proiectul a fost perfectai conform propunerilor parvenite de la ministerele de resort şi definitivat conform obiecţiilor Ministerului Justiţiei.
Ministerul Sănătăţii înaintează în proiect Legea cu privire la securitatea transfuzională şi solicită Guvernul să accepte şi să înainteze Parlamentului pentru adoptare în modul stabilit.

